CELEX: 22006D0032
Language: hu
Date: 2006-03-10 00:00:00
Title: Az EGT-Vegyesbizottság 32/2006 határozata ( 2006. március 10. ) az Európai Gazdasági Térségről szóló megállapodás VI. mellékletének (Szociális biztonság) módosításáról

1.6.2006   
            
            
               HU
            
            
               Az Európai Unió Hivatalos Lapja
            
            
               L 147/49
            
         
      AZ EGT-VEGYESBIZOTTSÁG 32/2006 HATÁROZATA
   
   (2006. március 10.)
   az Európai Gazdasági Térségről szóló megállapodás VI. mellékletének (Szociális biztonság) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás), és különösen annak 98. cikkére,
   mivel:
   
               (1)
            
            
               A megállapodás VI. melléklete a 2005. szeptember 30-i 118/2005 EGT-vegyesbizottsági határozattal (1) módosult.
            
         
               (2)
            
            
               A szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló, 1971. június 14-i 1408/71/EGK tanácsi rendeletet (2) a megállapodás szövegébe illesztették.
            
         
               (3)
            
            
               Az 1408/71/EGK rendelet címét a hatályának az önálló vállalkozókra és azok családtagjaira történő kiterjesztéséről szóló 1390/81/EGK rendelet (3) módosította.
            
         
               (4)
            
            
               A 1408/71/EGK rendelet IIa. mellékletéhez Norvégia vonatkozásában kiegészítést kell tenni,
            
         A KÖVETKEZŐKÉPPEN HATÁROZOTT:
   1. cikk
   A megállapodás VI. melléklete „ZC. Norvégia” címsora 1. pont m) alpontjában (a Tanács 1408/71/EGK rendelete) a szöveg a következőkkel egészül ki:
   
               „d)
            
            
               Különleges juttatások a Norvégiában rövid ideig tartózkodó személyeknek adott kiegészítő juttatásokról szóló 2005. április 29-i 21. számú törvénnyel összhangban.”
            
         2. cikk
   Ez a határozat 2006. március 11-én lép hatályba, amennyiben a megállapodás 103. cikkének (1) bekezdése szerinti összes értesítést eljuttatták az EGT-Vegyesbizottsághoz (4).
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2006. március 10-én.
      
         
            az EGT-Vegyesbizottság részéről
         
         
            az elnök
         
         R. WRIGHT
         
      
   
   
      (1)  HL L 399., 2005.12.22., 22. o.
   
      (2)  HL L 149., 1971.7.5., 2. o. A legutóbb a 647/2005/EK európai parlamenti és tanácsi rendelettel (HL L 117., 2005.5.4., 1. o.) módosított rendelet.
   
      (3)  HL L 143., 1981.5.29., 1. o.
   
      (4)  Alkotmányos követelmények fennállását nem jelezték.